Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi tiettyjen vaarallisten aineiden ja valmisteiden (lyhytketjuisten kloorattujen parafiinien) markkinoille saattamisen ja käytön rajoituksia koskevan neuvoston direktiivin 76/769/ETY muuttamisesta kahdennenkymmenennen kerran /* SEK/2001/1130 lopull. - COD 2000/0104 */





Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi tiettyjen vaarallisten aineiden ja valmisteiden (lyhytketjuisten kloorattujen parafiinien) markkinoille saattamisen ja käytön rajoituksia koskevan neuvoston direktiivin 76/769/ETY muuttamisesta kahdennenkymmenennen kerran KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi tiettyjen vaarallisten aineiden ja valmisteiden (lyhytketjuisten kloorattujen parafiinien) markkinoille saattamisen ja käytön rajoituksia koskevan neuvoston direktiivin 76/769/ETY muuttamisesta kahdennenkymmenennen kerran 1. Menettelyn vaiheet - Komissio hyväksyi edellä mainitun ehdotuksen [KOM(2000) 260 lopullinen] 20. kesäkuuta 2000, minkä jälkeen se toimitettiin neuvostolle ja Euroopan parlamentille. - Euroopan parlamentti hyväksyi ehdotuksen ensimmäisessä käsittelyssä 1. helmikuuta 2001 tarkistuksin. - Komission muutettu ehdotus [KOM(2001) 268 lopullinen] hyväksyttiin 17. toukokuuta 2001, minkä jälkeen se toimitettiin neuvostolle. - Neuvosto pääsi asiasta poliittiseen sopimukseen määräenemmistöllä 31. toukokuuta 2001 ja antoi yhteisen kantansa 27 kesäkuuta 2001. - Talous- ja sosiaalikomitea antoi lausuntonsa 29. marraskuuta 2000. 2. Direktiivin tavoite Ehdotus perustuu perustamissopimuksen 95 artiklaan, ja sillä on seuraavat kaksi tavoitetta: - turvataan sisämarkkinoiden toiminta ottamalla käyttöön lyhytketjuisten kloorattujen parafiinien markkinoille saattamista ja käyttöä koskevat yhdenmukaistetut säännökset - taataan ympäristönsuojelun korkea taso kieltämällä lyhytketjuisten kloorattujen parafiinien markkinoille saattaminen metallin työstöä ja nahkatuotteiden käsittelyä varten. 3. Yhteistä kantaa koskevat huomautukset 3.1 Yleiset huomautukset Yhteisessä kannassa noudatetaan komission muutetun ehdotuksen yleislinjoja. Siihen on tehty tiettyjä muutoksia teknisin perustein ja yksi selvennys. 3.2 Tarkistukset Parlamentin neljästä tarkistuksesta komissio hyväksyi yhden ja periaatteessa osan toista. Komissio myöntää, että säännösten tulevassa tarkistuksessa olisi tarkasteltava lyhytketjuisten kloorattujen parafiinien muita tunnettuja käyttötapoja ja Euroopan parlamentille olisi tiedotettava tarkistuksen tuloksesta, ja näin ollen se tekee tarpeelliset selvennykset muutettuun ehdotukseensa. Lisäksi komissio hyväksyy sen, että aineen tai valmisteen ainesosan muodossa olevien lyhytketjuisten kloorattujen parafiinien olisi kuuluttava ehdotetun direktiivin soveltamisalaan. Komissio ei ole hyväksynyt tarkistuksia, joilla laajennettaisiin ehdotetun käyttökiellon soveltamisalaa. Komission ehdotuksen perustana on, että erityiset riskit on tunnistettu kokonaisvaltaisessa riskinarvioinnissa, joka on tehty aineiden vaarojen arvioinnista ja valvonnasta annetun asetuksen (ETY) N:o 793/93 mukaisesti. Muiden käyttötapojen tai muiden samankaltaisten aineiden käyttökielto ei olisi perusteltua riskejä koskevan nykytietämyksen valossa. 3.3 Neuvoston yhteinen kanta Neuvoston yhteiseen kantaan sisältyy komission hyväksymien tarkistusten lisäksi tiettyjä teknisin perustein tehtyjä muutoksia. Muutoksilla ei vaikutettaisi komission ehdotukseen, mutta niillä selkeytettäisiin ehdotetun direktiivin soveltamisalaa. Yhteiseen kantaan sisällytettiin myös tulevan tarkistuksen kohdetta koskeva tarkennus. 4. Päätelmä Komissio kannattaa yhteistä kantaa, koska se on alkuperäisen ehdotuksen mukainen. Neuvoston yhteisen kannan hyväksymisen yhteydessä komissio ilmoitti direktiivin liitteessä olevaan 2 kohtaan liittyen: "Komissio aikoo tarkastella kaikkia muita tunnettuja käyttötapoja ja luottaa tässä työssä jäsenvaltioiden tukeen".